Θεωρητικά εκλέξιμοι ήταν όλοι, αλλά αρκετά παραδείγματα (από την Άνδρο, αλλά και από την Αθήνα, όπου υπήρχε ένα «κλειστό κύκλωμα» αρχοντικών οικογενειών και μόνο τις παραμονές της Επανάστασης πραγματοποιήθηκε η συμμετοχή στα κοινά και των Αθηναίων της δεύτερης τάξης, στη Θεσσαλονίκη κ.α.) δείχνουν ότι οι κοινοτικοί άρχοντες προέρχονταν μόνο από την ανώτερη κοινωνική τάξη. Στα νησιά ή αλλού, ένα χωριό ή μία κωμόπολη αποτελούσε μία κοινότητα, αλλά και πολλά χωριά μαζί μπορούσαν να απαρτίζουν κοινότητα, όπως το «Κοινόν των Χωρίων» στη Νάξο, όπου στην πόλη υπήρχαν δύο κοινότητες: «το Κοινόν του Kάστρου» των καθολικών και «το Κοινόν του Μπούργου των Ορθοδόξων.